open-index/open-wikipedia-markdown huggingface dataset:
משה לוין (שוטר)

**משה לוין** (3 במרץ 1948 – 8 במאי 2018) היה קצין בדרגת תת ניצב במשטרת ישראל, אשר בתפקידו האחרון פיקד על היחידה הארצית לחקירת פשיעה חמורה ובינלאומית (יאחב"ל), היה גם קצין אגף החקירות במחוז ת"א ומפקד מרחב שומרון.

## ביוגרפיה
משה נולד ב-3 במרץ 1948, כ"ב באדר א' תש"ח, בהרצליה. התחנך בציונות הדתית בתיכון עירוני דתי ע"ש הרב מימון. הוא התגייס לצה"ל ב-1965 לסיירת שקד. במהלך שירותו הצבאי, השתתף כחייל סדיר במלחמת ששת הימים בכיבוש אל עריש ובקרב הג'יראדי בו נפצע ברגלו. בזמן מלחמת ההתשה שירת משה בבקעת הירדן ובסיני. במלחמת יום הכיפורים גויס למילואים ונלחם בחזית סיני. משה הוא בוגר תואר ראשון בסוציולוגיה וקרימינולוגיה באוניברסיטת בר-אילן, כסטודנט עבד כמדריך חינוכי במוסד השיקומי לעבריינים צעירים "מצפה ים" בהרצליה.

בשנת 1975 התגייס למשטרת ישראל ושרת בתפקיד חוקר נוער במפלג הנוער ביפו. בהמשך שירותו סיים קורס קצינים, במהלכו זכה לאבטח את ביקורו של נשיא מצרים אנואר סאדאת בכנסת ישראל. לאחר מכן היה קצין נוער בתחנת יפו, ראש צח"ם (צוות חקירה מיוחד), קצין נוער במרחב איילון, ראש לשכת חקירות במרחב איילון וקצין אח"ק (אגף חקירות) מרחב איילון, במינוי זה הועלה משה לדרגת סגן ניצב.

בשנת 1993 מונה למפקד תחנת משטרת בת-ים. בעת כהונתו חלו המהומות הרבות לאחר הירצחה של הלנה ראפ. לאחר מכן, באותה השנה מונה משה למפקד קורס הקצינים של משטרת ישראל, במינוי זה הועלה לדרגת ניצב-משנה. ב-1995 מונה למפקד מרחב שומרון, במסגרת תפקידו זה היה אחראי על יציאת כוחות המשטרה מהערים הפלסטיניות הגדולות בשומרון. ב-1997 מונה לקצין אגף החקירות במחוז ת"א.

ב-1999 מונה לסגן מפקד היחידה הארצית לחקירת פשיעה חמורה ובינלאומית (יאחב"ל) תחת משה מזרחי, וב-2001 החליף אותו ומונה למפקד היאחב"ל. בזמן שירותו בתפקיד זה, היה משה ממונה על חקירות רבות ובהן פרשת הבנק למסחר, פרשת נמרודי ופרשת שופטים באדום.

בשנת 2003 יצא לגמלאות לאחר 28 שנים בשירות המשטרה.

משה נפטר ב־8 במאי 2018.
## חיים אישיים
היה נשוי לבת שבע לוין לבית ארליך-גרכט, אב לשלוש בנות.

קטגוריה:ראשי היחידה הארצית לחקירת פשיעה חמורה ובינלאומית
קטגוריה:תתי-ניצבים במשטרת ישראל
קטגוריה:בוגרי אוניברסיטת בר-אילן
קטגוריה:לוחמי סיירת שקד
קטגוריה:ישראלים שנולדו ב-1948
קטגוריה:ישראלים שנפטרו ב-2018
לורן לייל

**לורן לייל** (באנגלית: **Lauren Lyle**; נולדה ב-12 ביולי 1993) היא שחקנית סקוטית. היא ידועה בעיקר מהופעתה בתפקיד מרסלי מקימי פרייזר בסדרת הדרמה "זרה" של ערוץ Starz.

## ביוגרפיה
לייל נולדה בסקוטלנד. היא לא למדה בבית ספר למשחק, אבל בשנת 2015 התקבלה לתוכנית הרפרטוארית של התיאטרון הלאומי לנוער. בתוכנית מתקבלים כ-15 שחקנים מתחת לגיל 25, שעובדים על סדרה של מחזות המוצגים בשנה שאחר כך בווסט אנד הלונדוני.

הופעתה המקצועית הראשונה של לייל הייתה ב-2013, בסרט הקצר "WhosApp", העוסק באפליקציית הכרויות חדשה. ב-2014 כיכבה שוב בסרט קצר של Action On the Side בשם "Office Ugestu", המספר את סיפורו של קמצן המנסה להתפטר מעבודתו.

ב-2015 התקבלה לייל לתיאטרון הלאומי לנוער, והופיעה במשך עונת התיאטרון בשלושה מחזות. היא גילמה את קתרין במחזה "אנקת גבהים", את דיאן ב-"Consensual", ואת נסיך אראגון במחזה השייקספירי "הסוחר מוונציה". באותה שנה שיחקה גם בסרט הקצר של פיטר אוון ברוק "..And You're Back in the Room". הופעתה הראשונה בטלוויזיה הייתה בתוכנית "BBC Comedy Feeds" של ערוץ BBC Three בפרק "Radges". עוד שיחקה בסרט "The New Hope" עיבוד לרומן "דון קישוט" מאת מיגל דה סרוואנטס.

ב-2016 הופיעה לייל בסדרה הרפואית הוותיקה "הולבי סיטי" בפרק "Who You Are" בתפקיד קתרין רייס. אחר כך שיחקה בדרמה "Broken" בכיכובו של שון בין. ב-2017 החלה לייל להופיע בסדרת הדרמה "זרה" של ערוץ Starz, בתפקיד מרסלי מקימי, המבוססת על סדרת רבי המכר "נוכרייה" מאת דיאנה גבלדון. ב-2018 שיחקה לייל בסרט הקולנוע "תגידי את זה לדבורים", עיבוד לרומן באותו שם מאת פיונה שו, לצדן של אנה פקווין והולידיי גריינג'ר. עוד ב-2018 השתתפה בסרט הקצר "Girls Who Drink" של לילי רוז תומאס.

## פילמוגרפיה
### טלוויזיה

### קולנוע

## תיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה סקוטיות
קטגוריה:שחקניות תיאטרון סקוטיות
קטגוריה:בריטיות שנולדו ב-1993
קטגוריה:בריטים שנולדו ב-1993
תסמונת פריז

[ממוזער|[מגדל אייפל בפריז]]
**תסמונת פריז** או **סינדרום פריז** (בצרפתית: **syndrome de Paris** (סנדרום דה פרי), ביפנית: **パリ症候群** (פרי שוקוגון)) היא סוג של הפרעה נפשית שפוגעת באנשים מסוימים בעת ביקורם או ביציאה לחופשה בפריז, זאת כתוצאה מהלם מהפער בין המציאות לציפיותיהם ביחס לפריז. התסמונת מתבטאת בתחושת אכזבה קיצונית שמפגינים המבקרים, שמרגישים כי העיר לא הייתה מה שציפו, המצב נתפס בדרך כלל כצורה חמורה של הלם תרבותי.

בהתייחסויות שונות בתקשורת הפופולרית למונח, נהוג לציין את הקשיים הנובעים מהמפגש הבין-תרבותי והאידיאליזציה של פריז טרום הביקור. ההתרגשות הנובעת מהביקור בפריז ומפער הציפיות גורמת ללב להאיץ ולסחרחורות וקוצר נשימה, וכתוצאה מכך להזיות באופן הדומה לתסמונת סטנדל שתוארה על ידי הפסיכיאטרית האיטלקייה גרציאלה מגריני  בספרה 'La sindrome di Stendhal'. התסמונת מאופיינת במספר מופעים פסיכיאטריים כגון: הזיות, תחושות דפרסונליזציה, רדיפה, חרדה, וכן ביטויים פסיכוסומטיים כגון סחרחורת, הזעה, הקאות ועוד.

בדרך כלל התופעה נפוצה בקרב מטיילים יפנים אך היא השפיעה גם על מטיילים אחרים משאר העולם. תסמונות דומות הן סינדרום ירושלים ותסמונת סטנדל. תסמונת זו אינה תסמונת מוכרת רשמית, ואין לה רשומה נפרדת ב-DSM (ספר האבחנות הפסיכיאטריות האמריקאי).

## היסטוריה
מי שטבע את המונח הוא ד"ר הירוקי אוטה, פסיכיאטר יפני העובד במרכז בית החולים סנט אן בצרפת בשנות השמונים ופרסם ספר בשם זהה, בשנת 1991. קטאדה תמאמי מבית החולים ניסיי כתבה על חולה יפני מאני-דיכאוני הסובל מתסמונת פריז בשנת 1998.

בשנת 2004 כתבו ד"ר אוטה וקוהוטורס בכתב העת הפסיכיאטרי הצרפתי, כי צרפת הייתה המדינה האירופית היחידה שהציעה טיפול מיוחד לסינדרום זה לאזרחים יפנים בשפתם, כהסכם בין שגרירות יפן למחלקה של ד"ר אוטה בבית החולים סיינט-אן. במאמר, הם קובעים כי בין השנים 1988–2004 אושפזו 63 חולים יפנים והופנו לד"ר אוטה. 50% היו בני 20–30. מבין 63 החולים, 48 אובחנו כסובלים מהפרעות סכיזופרניות או פסיכוטיות אחרות.

לעומתו, יוסף מחמודיה (Youcef Mahmoudia), פסיכיאטר בבית החולים אוטל-דייה בפריז, טוען בפשטות כי "התסמונת אינה קיימת". לטענתו, מדובר באוסף של מקרים שבהם בעיות נפשיות שהיו קיימות עוד לפני הביקור בפריז והתפרצו במהלך הביקור או הגיעו לכדי משבר במהלכו. אריקה נאסו (Erika Nasu), פסיכואנליטיקנית יפנית הפועלת בצרפת, גורסת כי "המונח תסמונת פריז הוא מונח בעייתי [...] הוא מקבץ ביחד סוגים שונים של מחלות, סימפטומים ומבנים פסיכולוגיים, וזה מקשה מאוד לדבר על תסמונת פריז במונחים קליניים". קיים פער בין מיעוט המידע הרפואי והמחקרי שנכתב על התופעה לבין היקף החשיפה לה זכתה בתקשורת הבינלאומית.

ה-BBC דיווח ב-2006 כי בשגרירות היפנית בפריז היה "מוקד טלפוני 24 שעות ביממה עבור הסובלים מהלם תרבותי קשה", אך בשגרירות היפנית ציינו כי אין קו חם כזה. בנוסף, בשנת 2006, מיופי קוסאמה, מהשגרירות היפנית בפריז, אמר לגרדיאן, "ישנם כ-20 מקרים בשנה של התסמונת וזה קורה כבר מספר שנים", ושבאותה השנה השיבה השגרירות למולדת ארבעה מטיילים. עם זאת, בשנת 2011 הצהירה השגרירות שהיא איננה משיבה ליפן אזרחים הסובלים מתסמונת פריז.

## ראו גם
* תסמונת ירושלים

## קישורים חיצוניים
* 
* 
* 

## הערות שוליים

פריז
קטגוריה:הפרעות נפשיות והתנהגותיות
קטגוריה:פריז: תיירות
אנספידים

**אנספידים** (שם מדעי: Anaspida; מילולית: "חסרי מגן") היא מחלקה נכחדת של חסרי לסתות שהיו מראשוני החולייתנים בעולם. הם התקיימו רק בעידן הפלאוזואיקון בין תחילת הסילור לתחילת הדבון, לפני 444 עד 419 מיליון שנה מזמננו.

יצורים אלה, מראשוני הדגים כנראה, דמו במראם לצמדאים בעלי סנפירים פשוטים ובשרניים אך ללא חוליות תומכות וייתכן שהיו אבות הצמדאים. הם קיבלו את שמם המדעי עקב היותם בעלי גוף פשוט חסר קשקשים, שריונות או חומר דומה, דבר שהיה נפוץ במרבית דגי הפלאוזואיקון, כגון דמויי פטרספידים, דמויי צפלספיסים, אקנתודים וקבוצת בעלי שריון הטורפים. עם זאת, היו להם ארובות עיניים גדולות וזימים רחבים לאורך גופם, לעיתים 6 עד 12 זוגות של זימים לצידי הדג. בנוסף היו חסרי לסתות.

יצורים אלה היו קטנים מאוד, לא עלו על 15 ס"מ, וככל הנראה ניזונו מפלנקטון. הם לא הצליחו להסתגל לחיים המשתנים, נכחדו במהירות והוחלפו בדגים בעלי שלד מחוזק יותר בתוך הגוף.

## מיון
*סדרה אנדיולפידאים (Endeiolepidiformes) - נכחדה
**משפחה Endeiolepididae
*סדרה בירקניאים (Birkeniiformes) - נכחדה
::*סוג ללא מקור *Cowielepis*
:::סוג *Hoburgilepis*
:::סוג *Kerreralepis*
:::סוג *Maurylepis*
:::סוג *Rytidolepis*
:::סוג *Schidiosteus*
:::סוג *Silmalepis*
:::סוג *Vesikulepis*
:*משפחה Pharyngolepididae
:*משפחה Pterygolepididae
:*משפחה Rhyncholepididae
:*משפחה Tahulalepididae
:*משפחה Lasaniidae
:*משפחה Ramsaasalepididae
:*משפחה Birkeniidae
:*משפחה Septentrioniidae

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חסרי לסתות מהפלאוזואיקון
The Pixar Story

**The Pixar Story** הוא סרט תיעודי אמריקאי משנת 2007 אותו כתבה וביימה לסלי איוורקס . הסרט מתאר את ההיסטוריה של אולפן הקולנוע והחברה העוסקת בהנפשה ממוחשבת, פיקסאר.

הסרט הוקרן לראשונה בפסטיבל הסרטים הבין-לאומי סונומה  ב-28 באוגוסט 2007. הוא יצא גם ב-DVD ב-18 בנובמבר 2008. בנוסף, הסרט שודר בערוץ הטלוויזיה "BBC Two".

## קישורים חיצוניים
* 

## הערות שוליים

קטגוריה:סרטי 2007
קטגוריה:סרטים תיעודיים אמריקאיים
קטגוריה:פיקסאר
קטגוריה:דיסני: סרטים
ג'יין בורדו (אלבום)

**ג'יין בורדו** הוא אלבום הבכורה של להקת הקאנטרי הישראלית ג'יין בורדו. האלבום יצא לאור ב-4 באוקטובר 2014, על ידי חברת התקליטים "הליקון".

## רקע והפקה
האלבום מומן באמצעות פרויקט באתר הדסטארט, תוך שגייס 26,600 ש"ח, מתוך 25,000 אותם היו צריכים חברי הלהקה על מנת לממן את הפקת האלבום.

האלבום הופק במלואו על ידי תומר ישעיהו ושירי האלבום נכתבו והולחנו על ידי חברי הלהקה, בני הזוג דורון טלמון ומתי גלעד. שני הסינגלים מתוך האלבום, "איך אפשר שלא" ו"עינב", שזכו להצלחה רבה והשמעות רבות בתחנות הרדיו, ואף הצליחו להיכנס למצעדי הפזמונים השנתיים.

ב-2016 זכה האלבום במעמד "אלבום זהב" עבור מכירת 15,000 עותקים.

## רשימת רצועות

## הערות שוליים

## קישורים חיצוניים

קטגוריה:אלבומי בכורה מ-2014
קטגוריה:אלבומי ג'יין בורדו
קטגוריה:אלבומים בעברית
קטגוריה:אלבומי קאנטרי
קטגוריה:אלבומי זהב בישראל
קטגוריה:אלבומי חברת הליקון
מירי ארנטל

**מרים (מירי) ארנטל** (נולדה באוגוסט 1950) היא מייסדת עמותת זכרון מנחם, המרכז הישראלי לתמיכה בילדים חולי סרטן ובני משפחותיהם, וכלת פרס ישראל למפעל חיים לשנת ה'תשע"ט (2019).

## ביוגרפיה
ארנטל נולדה וגדלה בירושלים. למדה הוראה בסמינר בית יעקב בירושלים, ולאחר מכן למדה קורסים בהוראה וריתמיקה בבית המורה בתל אביב. היא לימדה בנות בכיתות א'־ג' ריתמיקה במהלך היום, ובערב הייתה מעבירה חוגי ספורט לנשים. במקביל למדה גרפיקה כעצמאית בחברות דפוס.

בנה הבכור, מנחם חלה בגיל שנה בסרטן הדם, ונאבק מעל 14 שנה במחלה. לאחר מותו בשנת 1990, החליטו ארנטל ובעלה חיים ארנטל להקים עמותה שתעניק תמיכה וסיוע לילדים חולים ולמשפחתם, לאור הניסיון הרב שצברו על בשרם.

העמותה שפועלת משנת 1990 ארבעה חודשים אחרי מותו של מנחם, מפעילה מערך של אלפי מתנדבים, היא מפעילה בין השאר בירושלים מרכז אירוח לחולים המטופלים בעיר, מפעילה מערך תרומות שיער ומאגר תרומות מח עצם. העמותה מארגנת מחנות נופש בעולם לילדים חולי סרטן. במחנה הראשון שיזמה העמותה השתתפו 20 ילדים, אולם כיום משתתפים במחנות מאות ילדים.

מירי, שנולדה וגדלה בירושלים, מתמודדת לאורך חייה עם מחלת הפוליו של אחיה הצעיר צבי. עוד בילדותה הייתה מתנדבת במוסד שיקומי בעזרה לחולים ובסיוע למשפחות מצוקה. בני הזוג ארנטל ממשיכים להתמודד עם אתגרים רבים גם בימים אלה, כשנכדתם נולדה עם תסמונת נדירה שבעקבותיה היא מרותקת לכיסא גלגלים.

בשנת 2017 נבחרה מירי להדליק משואה בטקס הדלקת המשואות הנערך ביום העצמאות.

במוצאי יום העצמאות בשנת 2019 הוענק לזוג ארנטל ולעמותה פרס ישראל למפעל חיים, בנימוקי ועדת הפרס נכתב: "משימת חייהם - לעשות הכל למען חולי הסרטן ומשפחותיהם, להוציא אותם מהכאב, מהפחד ומהסבל למקום שמח ומלא תקווה".

## חיים אישיים
ארנטל נשואה לחיים ארנטל, אם לשישה, מתגוררת בשכונת בית וגן בירושלים.


## פרסים
* הדלקת משואה בטקס יום העצמאות (2017)
* תואר כבוד "אביר" ממלכת הולנד
* מגן שר הבריאות למתנדב מצטיין (1995)
* אות הנשיא למתנדב (1995)
* אות ראש העיר ירושלים למתנדב מצטיין
* פרס ראש הממשלה מגן הילד מאת מר יצחק רבין
* אות הכנסת (2017)
* פרס ישראל (2019)

## ראו גם
* זכרון מנחם

## קישורים חיצוניים
* 
* אתר האינטרנט הרשמי של זכרון מנחם
* 

## הערות שוליים

קטגוריה:זוכי פרס ישראל על תרומה מיוחדת לחברה ולמדינה
קטגוריה:זוכי פרס ישראל לשנת 2019
קטגוריה:משיאי משואה ביום העצמאות: 2017
קטגוריה:מעוטרי אות הנשיא להתנדבות
קטגוריה:חרדיות ישראליות
קטגוריה:בית וגן: אישים
קטגוריה:ישראליות שנולדו ב-1950
ראש יאנג

**ראש יאנג** (באנגלית: **Young Head**) היא לשון יבשה סלעית בולטת, המהווה את הצד הצפוני של הכניסה למפרץ בואומונט, לחוף המערבי של מדף הקרח רוס, בחוף שקלטון שבאנטארקטיקה.

גובהה של לשון היבשה 350 מטרים מעל פני הים.

## היסטוריה
### מקור השם

שמה של לשון היבשה ניתן לה על ידי הוועדה המייעצת לשמות אנטארקטיים.

לשון היבשה נקראת על שמו של ויקטור יאנג (Victor Young) מצי ארצות הברית.

יאנג היה אחראי על יחידת הנדסה ובינוי ניידת (Mobile Construction Battalion) בתחנת אמריקה הקטנה V בחורף האנטארקטי 1956.

## ראו גם
* נקודת האריס

## קישורים חיצוניים
* ראש יאנג באתר הסקר הגאולוגי של ארצות הברית
* ראש יאנג באתר הגאזט האנטארקטי של ממשלת ניו זילנד
* ראש יאנג באתר הגאזט האנטארקטי של ממשלת אוסטרליה
* ראש יאנג באתר הגאזט האנטארקטי המשווה SCAR של ממשלת אוסטרליה
* ראש יאנג באתר marineregions
* ראש יאנג באתר mindat

## הערות שוליים

יאנג
שטח-ראש בסנסי

**שטח-ראש בסנסי** (שם מדעי: *Platycephalus bassensis*) הוא מין של דג ממשפחת השטח-ראשיים אשר חי בימים הרדודים של דרום אוסטרליה, בטסמניה ובניו זילנד.

## תיאור
דג זה מגיע לבגרות מינית בגיל 16 והוא יכול לעלות על אורך של 50 ס"מ ומשקל של שני ק"ג. צבעו חום אדמדם ובהיר בחלק התחתון והוא בעל סנפירים רחבים ושטוחים וצורת גופו מותאמת לשכיבה על קרקעית הים והמתנה לטרף. הוא בעל לסת ארוכה ורחבה ובה שורות של שיניים מחודדות. עיניו מצויות בקדמת ראשו ומזכירות מראה של תנין. לדג זה אין קשקשים אלא עור רירי והוא בעל מספר קוצים לאורך הגוף, בייחוד קוצים מיוחדים לצד העיניים, אשר מלאים בתאי ארס ויכולים להכאיב לפצע שנגרם.

הדג מצוי עד לעומק 100 מטרים מתחת למים, לרוב בחופים חוליים או בקרקעית חצץ או בוץ. זהו טורף אורב הממתין מתחת לחול לטרף קטן של דגים אחרים או חסילונים שעוברים מעליו ובולע אותם בבת אחת ובמהירות. לעיתים הוא אוכל גם נבלות. הדג חי בבדידות אך לעיתים ינוע בקבוצות בודדות על פני המים בין אזורי תזונה.

הדג אינו נידוג לעיתים קרובות עקב קוציו הארוכים המכאיבים.

## קישורים חיצוניים

קטגוריה:שטח-ראשיים
קטגוריה:דגי ים בדרום אוסטרליה
דני שייז

**דניאל לסלי "דני" שייז** (באנגלית: **Daniel Leslie "Danny" Schayes**; נולד ב-10 במאי 1960) הוא כדורסלן עבר יהודי-אמריקאי, אשר שיחק בליגת ה-NBA בין השנים 1981–1999. ממוצעיו הכוללים לאורך 18 עונותיו בליגה הם 7.7 נקודות, 5.0 ריבאונדים ו-1.1 אסיסטים למשחק.

בנו של כדורסלן העבר דולף שייז, חבר היכל התהילה של הכדורסל.

## נעורים וקריירת מכללות
שייז נולד בסירקיוז שבמדינת ניו יורק, וגדל בג'יימסוויל הסמוכה. בין השנים 1977–1981 למד באוניברסיטת סירקיוז, ושיחק בקבוצת הכדורסל שלה תחת המאמן ג'ים בייהיים. לאחר 3 עונות סולידיות כשחקן ספסל, פרץ שייז בעונתו האחרונה כשחקן המוביל של סירקיוז, ורשם ממוצעים של 14.6 נקודות ו-8.4 ריבאונדים למשחק. בסיום אותה עונה נבחר לחמישיית העונה של מחוז Big East.

בקיץ 1977 השתתף במשחקי המכביה העשירית כשחקן נבחרת הכדורסל של ארצות הברית, וזכה עמה במדליית הזהב. בקבוצה שיתף פעולה עם אביו דולף, אשר שימש כמאמן הנבחרת האמריקאית, לצדו של וילי סימס. בקיץ 1981 חזר לשחק במשחקי המכביה האחת-עשרה, בה זכה במדליית זהב נוספת לצדם של סימס ודייוויד בלאט.

## קריירת משחק
בדראפט ה-NBA 1981 נבחר שייז בבחירה ה-13, על ידי יוטה ג'אז. לאורך העונה וחצי בהן שיחק ביוטה רשם ממוצעים של 9.6 נקודות, 6.6 ריבאונדים ו-2.4 אסיסטים למשחק, בטרם הועבר לדנוור נאגטס במטרה לפנות דקות משחק לרוקי המבטיח מארק איטון.

בכל 8 עונותיו עם הנאגטס השתתפה הקבוצה בפלייאוף ה-NBA, ובעונת  אף העפילה לגמר האזור המערבי, בו הפסידה מול האלופה שבדרך לוס אנג'לס לייקרס. בעונת  העמיד שיאי קריירה של 13.9 נקודות ו-8.2 ריבאונדים למשחק, ובפלייאוף 1988 המשיך להצטיין עם 16.4 נקודות ו-7.2 ריבאונדים למשחק. ב-4 בפברואר 1989 קלע שיא קריירה של 37 נקודות בניצחון קבוצתו מול יוטה ג'אז.

באוגוסט 1990 הועבר בטרייד למילווקי באקס, בתמורה לטרי מילס. מאז מעברו למילווקי ועד לסיום הקריירה בקיץ 1999 שימש בעיקר כשחקן ספסל, עבור הבאקס, הלייקרס, הסאנס, ההיט והמג'יק. בעת פרישתו, בגיל 40, היה השחקן השמיני הכי מבוגר בתולדות ה-NBA.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:כדורסלנים אמריקאים
קטגוריה:כדורסלנים יהודים אמריקאים
קטגוריה:שחקנים יהודים ב-NBA
קטגוריה:מדינת ניו יורק: כדורסלנים
קטגוריה:כדורסלני אוניברסיטת סירקיוז
קטגוריה:אלופי המכביה: כדורסלנים
קטגוריה:בחירות דראפט של יוטה ג'אז
קטגוריה:כדורסלני יוטה ג'אז
קטגוריה:כדורסלני דנוור נאגטס
קטגוריה:כדורסלני מילווקי באקס
קטגוריה:כדורסלני לוס אנג'לס לייקרס
קטגוריה:כדורסלני פיניקס סאנס
קטגוריה:כדורסלני מיאמי היט
קטגוריה:כדורסלני אורלנדו מג'יק
קטגוריה:אמריקאים שנולדו ב-1960
יהודה אריה דינר

הרב **יהודה אריה דינר** הוא רב מרכז בני ברק, דיין בבית דין צדק בני ברק, ופוסק הלכה מפורסם, חבר נשיאות שובו ורב בית הכנסת דברי שיר בבני ברק.

## ביוגרפיה
נולד ג' אלול התשי"ג  (14 אוגוסט 1953) באנגליה לרב יוסף צבי דינר אב בית דין התאחדות קהלות החרדים בלונדון ולייטא לבית פרייהן. אחיו הוא הרב אליעזר דינר.

נשא את בת הרב מאיר אפרים וינקלר, לאחר החתונה גר תקופה קצרה לצד אביו בלונדון, ובהמשך עלה לארץ ישראל.

הרב דינר משמש כרב מרכז בני ברק, כדיין בבית דין של רבי ניסים קרליץ, כרב בית הכנסת דברי שיר, וכחבר נשיאות בדרשו ובשובו.

בחשוון תש"פ (נובמבר 2019) נפטרה בתו רחל בגיל 21. אחיינו: הרב מרדכי העומד בראש כוללי דעת שמואל, אחד מבניו: יעקב - מנכ"ל מוסדות כנסת ישראל.

הרב מוציא לאור עלון שבועי הלכתי "מים חיים" העוסק בשאלות אקטואליות, דברי תורתו נדפסים גם בעלון בשם "דברי שירה".

## חיבוריו
* **אפריון לשלמה** - על ענייני קידושין וחופה
* **לקט הלכות** על יום טוב וחול המועד, שליח ציבור, חנוכה, מגילה, מזוזה
* **לקט שאלות המצויות** (ה' חלקים)
* **דרכי יוסף צבי** - תולדות חיים, שערי הדרכה והכוונה מאביו הרב יוסף צבי הלוי דינר.
הרב דינר ערך את מחזור "סדר תפילותינו".

## קישורים חיצוניים

* תגית - הרב יהודה אריה דינר באתר JDN
*שעורי הרב דינר באתר בינינו
*
*תגית - הרב דינר באתר בחדרי חרדים
*

## הערות שוליים

קטגוריה:רבנים אורתודוקסים
קטגוריה:רבנים בריטים
קטגוריה:דיינים
קטגוריה:בני ברק: רבני שכונות
קטגוריה:בוגרי ישיבת פוניבז'
קטגוריה:רבנים ליטאים ישראלים
קטגוריה:דייני בית דין צדק בני ברק
קטגוריה:מחברי ספרי הלכה
קטגוריה:מחברי ספרי מוסר ומחשבה
קטגוריה:ישראלים ילידי אנגליה
נקודת האריס

**נקודת האריס** (באנגלית: **Harris Point**) היא לשון יבשה סלעית בחוף שקלטון - הצד המערבי של מדף הקרח רוס, שבאנטארקטיקה.

הנקודה נמצאת 11 קילומטרים דרומית לראש יאנג שבצידו הדרומו של מפרץ בואומונט.

## היסטוריה
### מקור השם

שמה של הנקודה ניתן לה על ידי הוועדה המייעצת לשמות אנטארקטיים.

הנקודה נקראת על שמו של הרמן ד. האריס (Herman D. Harris); שהיה האחראי הראשי מטעם חיל הרפואה של ארצות הברית בטייסת צי ארצות הברית VX-6.

האריס הקים מרפאה בתחנת הקוטב הדרומי, במהלך מבצע דיפ פריז בשנת 1961.

## ראו גם
* ראש יאנג

## קישורים חיצוניים
* נקודת האריס באתר הסקר הגאולוגי של ארצות הברית
* נקודת האריס באתר הגאזט האנטארקטי של ממשלת ניו זילנד
* נקודת האריס באתר הגאזט האנטארקטי של ממשלת אוסטרליה
* נקודת האריס באתר הגאזט האנטארקטי המשווה SCAR של ממשלת אוסטרליה
* נקודת האריס באתר mindat
* נקודת האריס באתר marineregions

## הערות שוליים

האריס
מה שחשוב

**מה שחשוב** הוא אלבום האולפן השני של להקת הקאנטרי הישראלית ג'יין בורדו. האלבום יצא לאור ב-8 ביוני 2017, על ידי חברת התקליטים תקליטי יהלום.

## רקע והפקה
שירי האלבום נכתבו, הולחנו והופקו על ידי חברי הלהקה. השיר "קולנוע לב" הוא תרגום עברי של סולנית הלהקה דורון טלמון לשירו של לאונרד כהן "Chelsea Hotel No. 2". בין הסינגלים שיצאו מתוך האלבום ניתן למנות את "מה שחשוב" שזכה להשמעות רבות והגיע למקום ה-6 במצעד הרשמי של גלגלצ. הרצועה התשיעית באלבום, "You Got In" משלבת פזמון חוזר בשפה האנגלית.

## ביקורות
האלבום זכה לביקורות טובות ברובן. מבקר ומסקר המוזיקה יוסי חרסונסקי העניק לאלבום ציון של שלושה כוכבי זהב וחצי מתוך חמישה בסך הכל, תוך שאמר כי 

מבקר המוזיקה דודי פטימר נתן לאלבום ביקורת מעורבת, תוך שכתב: 

## רשימת רצועות

## הערות שוליים

## קישורים חיצוניים

קטגוריה:אלבומי ג'יין בורדו
קטגוריה:אלבומים בעברית
קטגוריה:אלבומי קאנטרי
קטגוריה:אלבומי חברת תקליטי יהלום
אוקיינוסים

**אוקיינוסים** הוא אלבום האולפן השלישי של להקת הקאנטרי הישראלית ג'יין בורדו. האלבום יצא לאור ב-1 באוגוסט 2019, על ידי חברת התקליטים תקליטי יהלום.

## רקע והפקה
האלבום הופק במלואו על ידי עמרי אמדו. בניגוד לאלבומים הקודמים, רוב שירי האלבום נכתבו והולחנו על ידי סולנית הלהקה דורון טלמון בלבד. אף על פי כן, בחלק מהשירים הצטרפו לכתיבה וההלחנה בסיסט הלהקה מתי גלעד והזמרת-יוצרת דניאלה ספקטור. האלבום מתאפיין בסגנונות הקאנטרי והפולק, בשילוב אלמנטים של פופ ואינדי בחלק ניכר מהשירים.

## ביקורות
האלבום זכה לביקורות חיוביות ברובן. מבקר ומסקר המוזיקה יוסי חרסונסקי נתן לאלבום ציון חיובי של שלושה כוכבי זהב וחצי מתוך חמישה סך הכל. מבקר המוזיקה דודי פטימר נתן לאלבום ביקורת חיובית, תוך שאמר כי 

## רשימת רצועות

## הערות שוליים

## קישורים חיצוניים

קטגוריה:אלבומי ג'יין בורדו
קטגוריה:אלבומים בעברית
קטגוריה:אלבומי קאנטרי
קטגוריה:אלבומי חברת תקליטי יהלום
הר דייוויס (אנטארקטיקה)

**הר דייוויס** (באנגלית: **Mount Davis**) הוא הר ברכס סנטינל בהרי אלזוורת', בארץ אלזוורת', שבאנטארקטיקה.

ההר ממוקם 1.6 קילומטרים מצפון להר בנטלי, ו-2.4 קילומטרים דרומית-מזרחית להר הייל.

גובהו של ההר 3,800 מטרים מעל פני הים.

## היסטוריה
### גילוי ההר

ההר התגלה על ידי משלחת החצייה של ארץ מרי בירד, אשר חקרה את האזור בין השנים 1958–1957.

### מקור השם

ההר נקרא על שמו של לאו אי. דייוויס (Leo E. Davis) שהיה גאומגנטיקאי וססמולוג בתחנת בירד בשנת 1957.

## לקריאה נוספת

• Damien Gildea, **[https://books.google.co.il/books?id=TrHtBgAAQBAJ&pg=PT37&lpg=PT37&dq=%22Mount+Davis%22+Antarctica&source=bl&ots=g8fqcwjtry&sig=ACfU3U3Y9nCFSwsOd9QL7R-5d_vZ3MYBRA&hl=en&sa=X&ved=2ahUKEwj8u46DxZ3pAhUCsKQKHaepAGYQ6AEwBXoECBUQAQ#v=onepage&q=%22Mount%20Davis%22%20Antarctica&f=false Mountaineering in Antarctica: complete guide: Travel guide]**

## קישורים חיצוניים
* הר דייוויס באתר הסקר הגאולוגי של ארצות הברית
* הר דייוויס באתר הגאזט האנטארקטי המשווה SCAR של ממשלת אוסטרליה

## הערות שוליים

דייוויס
דייוויס
Gang Beasts

**Gang Beasts** (בתרגום לעברית: **גאנג הבהמות**) הוא משחק מכות וחברה שפותח על ידי Studio Boneloaf. המשחק יצא לאור על ידי חברות Double Fine ו-Skybound Games ב-12 בדצמבר 2017, וב-27 במרץ 2019 התרחב המשחק גם ל-Xbox One.

## תכונות

* רב שחקניות: המשחק מאפשר מצב משחק של עד 4 שחקנים במכשיר אחד או עד ל-8 שחקנים בו זמנית עם אנשים אחרים באינטרנט.
* מגוון מצבי משחק: ישנם מספר מצבי משחק, כולל כל אחד לעצמו(Free for all), קבוצות ואפילו כדורגל.
* פיזיקה ייחודית: המשחק משתמש במנוע פיזיקה המאפשר תנועה והתנגשות כמעט מציאותית של הדמויות כאילו היו פלסטלינה, המוסיפה לחוויה אתגר וקומדיה.
* קלט קל ונוח: פקודות השליטה פשוטות ונוחות ללמידה, מה שהופך את המשחק לגישור מושלם לבילוי משותף עם חברים.

## משחקיות
במשחק מתחרים אנשים שמשתמשים בדמויות שונות בכל מיני מקומות שונים שהמשחק מציע, ומטרתם היא להוציא מתחומי הזירה את היריבים שלהם.

## קישורים חיצוניים
* 

## הערות שוליים

קטגוריה:משחקי וידאו משנת 2017
קטגוריה:משחקי פלייסטיישן 4
קטגוריה:משחקי Xbox One
קטגוריה:משחקי חברה ממוחשבים
קטגוריה:משחקי Beat 'em ups
קטגוריה:משחקי אינדי
קטגוריה:משחקי וידאו שפותחו בממלכה המאוחדת
ויטלי לידניוב

**ויטלי לידניוב** (בבלארוסית: **Віталь Ледзянёў**; נולד ב-26 במרץ 1979) הוא כדורגלן עבר בלארוסי ששיחק בעמדת החלוץ.

## קריירה
לידניוב התחיל את הקריירה שלו בדינמו-ג'וני מינסק. בשנת  הצטרף לקבוצת האם, דינמו מינסק. בשנת  הושאל לטורפדו-סק"א מינסק, ובשנת  הושאל לסלביה מאזיר.

בקיץ  חתם במכבי נתניה מליגת העל. ב-26 באוגוסט 2005, ערך את הופעת הבכורה שלו בליגה בהפסד 2-1 למכבי פתח תקווה. כעבור חודש בדיוק חתם בהפועל חיפה מהליגה הלאומית.

באפריל  שוחרר מהפועל חיפה וחזר לבלארוס, על מנת לחתום בבלשינה בובריוסק. בעונת  שיחק במ.ט.ק. אראז ווראס ניאסוויז'.

בינואר  חתם במכבי אחי נצרת מהליגה הלאומית. במדי נצרת, לידנייב כבש 4 שערים ב-16 משחקים.

לאחר ששיחק בנצרת, לידניוב שיחק בבננאטס, מט"ז-ריפ"ו, אינטר באקו, אוליסס ירוואן, דאצ'יה קינישב, אולימפיה אלבלונג וגורודייה.

בשנת  פרש מכדורגל.

לזכותו של לידניוב, 15 הופעות ו-6 שערים במדי נבחרת בלארוס הצעירה.

## תארים
; דינמו מינסק
*ליגת העל הבלארוסית: 
*הגביע הבלארוסי: 

; דאצ'יה קישינב
*ליגת העל המולדובית: 

## קישורים חיצוניים

קטגוריה:כדורגלנים בלארוסים
קטגוריה:חלוצי כדורגל בלארוסים
קטגוריה:מינסק: כדורגלנים
קטגוריה:כדורגלני דינמו מינסק
קטגוריה:כדורגלני מכבי נתניה
קטגוריה:כדורגלני הפועל חיפה
קטגוריה:כדורגלני מכבי אחי נצרת
קטגוריה:כדורגלני אורארטו ירוואן
קטגוריה:כדורגלני שמאחי
קטגוריה:כדורגלנים זרים בישראל
קטגוריה:ספורטאים בלארוסים בישראל
קטגוריה:ספורטאים זרים באזרבייג'ן
קטגוריה:ספורטאים זרים בארמניה
קטגוריה:ספורטאים זרים במולדובה
קטגוריה:ספורטאים זרים בפולין
קטגוריה:ילידי 1979
Love Don't Live Here Anymore

"**Love Don't Live Here Anymore**" (בעברית: "**אַהֲבָה לֹא גָּרָה כָּאן יוֹתֵר**") הוא שיר שכתב מיילס גרגורי והוקלט לראשונה כסינגל על ידי להקת רוז רויס  בשנת 1978. השיר התפרסם במיוחד בגרסת הכיסוי בביצוע מדונה, שיצא כסינגל מתוך אלבום האוסף שלה, *[[Something to Remember]]*. השיר יצא כסינגל הרביעי והאחרון מהאלבום ב-19 במרץ 1996, על ידי חברות התקליטים האחים וורנר ומאבריק רקורדס.

השיר הגיע למקום התשיעי במצעד השירים שבפולין.

## רקע וכתיבה
השיר נכתב על ידי מיילס גרגורי ויצא כסינגל של להקת רוז רויס  בשנת 1978. לשיר יצאו מספר גרסאות כיסוי של אמנים שונים. הגרסה של מדונה הופקה על ידי נייל רוג'רס ודייוויד רייצס. במקור, הוקלט השיר כבר בשנת 1984 על ידי מדונה, ונכלל באלבום האולפן השני שלה *[[Like a Virgin]]*, אך הוא לא יצא כסינגל מתוכו, אלא תיפקד כרצועה. בהמשך, הוקלט מחדש ונכלל באלבום האוסף, *[[Something to Remember]]*.

הווידאו קליפ הרשמי של השיר בוים על ידי ז'אן-בטיסט מונדינו, שביים למדונה את הקליפים ללהיטיה "Open Your Heart", "Justify My Love" ו-"Don't Tell Me".

## ביקורות
ריקי רוקסי כתב בספר שלו *The Complete Guide to the Music of Madonna* כי השיר "ראוי לשבח על גבורתו ועל כך שבזכותו היא מציבה לעצמה אתגרים". סטיבן תומאס ארלוויין מ-*[[AllMusic]]*, כתב שבעת שסקר את *[[Like a Virgin]]*, הוא צפה בעטיפה של הסינגל הזה ואמר "שבזכותה השיר שווה שמיעה".

דבי בול מרולינג סטון, אמרה כי "בלדת הלפיד 'Love Don't Live Here Anymore' נוראית".

## מיקומי שיא

## קישורים חיצוניים

## הערות שוליים

קטגוריה:שירי 1978
קטגוריה:סינגלים מ-1996
קטגוריה:שירי מדונה
קטגוריה:שירים באנגלית
קטגוריה:שירים שהופקו על ידי נייל רוג'רס
קטגוריה:וידאו קליפים שבוימו על ידי ז'אן-בטיסט מונדינו
קטגוריה:שירים על בדידות
קטגוריה:שירים על התאבדות
קטגוריה:שירים על כאב לב
קטגוריה:בלדות פופ
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת סייר רקורדס
הדיוויזיה ה-22 (האימפריה הגרמנית)

**הדיוויזיה ה-22** (בגרמנית: **22. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-30 באוקטובר 1866, וחיילי הדיוויזיה גויסו בעיקר מאזור נסיכות הבוחר מהסן ותורינגיה. במהלך מלחמת פרוסיה-צרפת לחמה הדיוויזיה כחלק מהקורפוס ה-11, והשתתפה בקרב סדאן, ולאחר מכן לחמה במהלך המצור על פריז ובמהלך המערכה בלואר. בשנת 1899 הוקמה הדיוויזיה ה-38 אשר קלטה את רוב היחידות התורינגיות, ואילו הדיוויזיה ה-22 נותרה בעיקר עם היחידות מהסן.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-11 בפיקוד אוטו פון פליסקו, אשר היה חלק מהארמייה השלישית בפיקוד מקס פון האוזן. הדיוויזיה נטלה חלק במערכה על הגבולות. לאחר מכן הועברה לחזית המזרחית, שם לחמה בקרב הראשון על האגמים המזוריים, ולאחר מכן בקרבות נוספים, ביניהם מתקפת גורליצה-טרנוב והנסיגה הגדולה. בשנת 1916 לחמה הדיוויזיה במתקפת ברוסילוב, ובשנת 1917 היא לחמה במתקפת קרנסקי. באוקטובר 1917 הועברה שוב לחזית המערבית, שם לחמה במתקפת האביב, ובכלל זה במהלך הקרב השני על הסום והקרב השני על המארן, ולאחר מכן לחמה הדיוויזיה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-20 בדצמבר 1918 פורקה הדיוויזיה.

## מפקדים
* הרמן פון גרסדורף (30 באוקטובר 1866 – 6 באוגוסט 1870)
* ברנהרד פון שקופ (7 באוגוסט 1870 – 19 בספטמבר 1870)
* לודוויג פון ויטיך (20 בספטמבר 1870 – 17 במרץ 1872)
* וילהלם פון מקלנבורג (25 במרץ 1872 – 12 בנובמבר 1873)
* הוגו פון תילה (13 בנובמבר 1873 – 13 בינואר 1874)
* היינריך פון בלומנטל (18 בינואר 1874 – 14 בפברואר 1881)
* ארנסט פון אונגר (15 בפברואר 1881 – 22 בנובמבר 1886)
* האנס פון פאסוב (23 בנובמבר 1886 – 16 ביוני 1889)
* פרידריך, נסיך הונצולרן-זיגמרינגן (17 ביוני 1889 – 21 בספטמבר 1893)
* ברנהרד, נסיך סקסוניה-מיינינגן (22 בספטמבר 1893 – 21 במרץ 1895)
* פאול פון קולאס (22 במרץ 1895 – 9 בספטמבר 1898)
* פרידריך לאופולד, נסיך פרוסיה (10 בספטמבר 1898 – 6 ביוני 1900)
* אוסקר פון ראבה (7 ביוני 1900 – 16 בינואר 1903)
* יוזיאס פון הרינגן (17 בינואר 1903 – 23 ביוני 1906)
* קרל פון פלטנברג (24 ביוני 1906 – 11 באפריל 1910)
* אברהרד פון קלר (12 באפריל 1910 – 13 ביוני 1911)
* קרל פון אורצן (14 ביוני 1911 – 17 בדצמבר 1911)
* אוטו לימן פון סנדרס (18 בדצמבר 1911 – 7 בדצמבר 1913)
* הוגו פון פרייטאג-לורינגהובן (8 בדצמבר 1913 – 1 באוגוסט 1914)
* קרל דיפנבאך (2 באוגוסט 1914 – 16 בדצמבר 1916)
* קורט קרוג (17 בדצמבר 1916 – 24 באוגוסט 1917)
* אוטו נובאור (25 באוגוסט 1917 – 20 בדצמבר 1918)
## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

22
22
StB

**ביטחון המדינה** (צ'כית: Státní bezpečnost, סלובקית: Štátna bezpečnosť, בראשי תיבות **StB** / **ŠtB**), היה גוף המשטרה החשאית של צ'כוסלובקיה הקומוניסטית משנת 1945 ועד לפירוק המדינה בשנת 1990.

הגוף שימש כסוכנות ביון ומודיעין נגדי, והיא עסקה בכל פעילות שנועדה לגלות התנגדויות למפלגה הקומוניסטית של צ'כוסלובקיה והמדינה. היה כפוף לחיל הביטחון הלאומי (Bezpečnostní informační služba), שניהל את כל גופי המשטרה במדינה.
## היסטוריה
ממוזער|מטה StB לשעבר.
ממוזער|פותחן מכתבים ששימש את StB.
מיום הקמתו ב-30 ביוני 1945, ה StB נשלט על ידי המפלגה הקומוניסטית של צ'כוסלובקיה. המפלגה השתמשה ב-StB כמכשיר של דיכוי; ביטחון המדינה הפחיד את מתנגדיה הפוליטיים של המפלגה וייצר נגדם ראיות פליליות כוזבות, מה שהקל את עליית הקומוניסטים לשלטון בשנת 1948. עוד לפני שצ'כוסלובקיה הפכה למדינה קומוניסטית, ה-StB היה נוהג להוציא וידויים באמצעות עינויים, כולל שימוש בסמים, סחיטה וחטיפה. לאחר ההפיכה בצ'כוסלובקיה של שנת 1948 התפתחו מנהגים אלה תחת פיקוחם של יועצים סובייטים, לאלה נוספו שיטות כמו האזנה טלפונית, פיקוח קבוע על דירות, יירוט דואר פרטי, חיפושים בבתים, מעקב, מעצרים ליליים והגשת כתב אישום בגין מה שמכונה "חתרנות נגד הרפובליקה". לאחר 1948, ניהל StB את מבצע "מסך הברזל" שנועד לתפוס אזרחים שניסו לערוק ולחצות את מסך הברזל.

StB הייתה התומכת העיקרית בבריגדות האדומות, ארגון טרור שמאל-קיצוני איטלקי שהשתתף ברצח ראש ממשלת איטליה אלדו מורו. בשיתוף עם הארגון לשחרור פלסטין, StB ערכה תמיכה והכשרה לוגיסטית עבורם במחנות האימונים של אש"ף בצפון אפריקה ובסוריה.

חלקו של ה-StB בנפילת המשטר בשנת 1989 נותר לא ברור. הרצח המדווח של סטודנט במשטרה במהלך הפגנה שלווה בנובמבר 1989 היה הזרז לתמיכה ציבורית רחבה יותר והפגנות נוספות, מה שהוביל להפלת המשטר הקומוניסטי. על פי החשד, הארגון השתמש בסוכן בשם לודביק זיפצ'אק בתור הסטודנט המת מרטין שמיד.

עם זאת, בשנת 1992, פסקה הוועדה הפרלמנטרית בצ'כוסלובקיה לחקירת אירוע ה-17 בנובמבר 1989 וקבעה כי "תפקידו של סגן ה-StB לשעבר ל. זיפצ'ק היה שולי בלבד, ללא קשר לאירועים שתחת ביקורת וללא שום מאמץ פעיל להשפיע על אירועים אלה. חקירת נסיבות קשורות הוכיחה ללא עוררין כי עדותו של ל. זיפצ'ק המייחסת לעצמו תפקיד מפתח באירועי נובמבר מבוססת על עובדות, שאינן בלתי אפשריות מבחינה טכנית ובלתי ניתנות לביצוע, או סותרות פעולות של אנשים שהוזכרו על ידו, שכיוונו למטרות שונות לחלוטין."

גוף ביטחון המדינה הצ'כוסלובקי פורק ב-1 בפברואר 1990. את מקומה כסוכנות הביון הנוכחית של צ'כיה תפסה שירות ביטחון המידע, Bezpečnostní informační služba. על עובדי ומקורבים לשעבר (מלשינים) של StB נאסר כיום לקחת משרות מסוימות, כמחוקקים או שוטרים.

החוק לפשיטת החוק של המשטר הקומוניסטי ועל ההתנגדות נגדו קובע כי StB, כארגון המבוסס על האידאולוגיה של המפלגה הקומוניסטית, "נועד" לדכא את זכויות האדם והדמוקרטיה באמצעות פעילותה "ובכך התבסס על אידאולוגיה פלילית."

## בתרבות הפופולרית
"המפלצת", מנגה שנכתבה על ידי נאוקי אורסאווה בשנים 1994–2001 שקיבלה בהמשך עיבוד אנימה, השתמשה ב-StB כאלמנט עלילתי וכרוך ברעיון שהם עדיין פעלו בצללים לאחר פירוקם לכאורה. כמה מחברי StB לשעבר הם דמויות משניות באותה סדרת המנגה והאנימה.
## ראו גם
* AVO
* ק.ג.ב.
* שטאזי

## קישורים חיצוניים

## הערות שוליים

קטגוריה:הרפובליקה הסוציאליסטית הצ'כוסלובקית
קטגוריה:ארגוני ביון
קטגוריה:ארגוני אכיפת חוק
The End of Everything

**The End Of Everything** (בעברית: **הסוף של הכול**) הוא המיני-אלבום השני של הזמרת-יוצרת האמריקאית נואה סיירוס. האלבום יצא לאור ב-15 במאי 2020 על ידי חברת התקליטים קולומביה רקורדס ו-RECORDS. מתוך המיני-אלבום יצאו ארבעה סינגלים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומים מ-2020
קטגוריה:אלבומי נואה סיירוס
קטגוריה:מיני-אלבומי חברת קולומביה רקורדס
קסם (להקה)

**קסם** הייתה להקה ישראלית שפעלה בשנים 1982–1985.

## היסטוריה
הלהקה הוקמה ב-1982 על ידי אלדד שרים. חברי הלהקה היו עירית ענבי, ירון חדד, ברק גליל וורדה גורן. 

ענבי, חדד וגליל השתתפו ב-1981 במחזמר "ברנשים וחלומות" והמשיכו ללהקה שהוקמה שנה לאחר מכן עם גורן שצורפה ללהקה זו.

ב-1982 השתתפה הלהקה לראשונה בקדם אירוויזיון 1982 עם השיר "בומרנג", והם הגיעו למקום ה-11. בשנה זו גם השתתפו בפסטיבל שירי הילדים עם השיר "שיר לשכונה" שהגיע למקום הרביעי.

ב-1983 התחרתה הלהקה בשנית בקדם אירוויזיון 1983, עם השיר  "האגדה על בל", שהגיע למקום השלישי והפך לשיר המזוהה ביותר עם הלהקה. באותה שנה השתתפה בשנית בפסטיבל שירי ילדים עם השיר "אתה לא לבד" שהגיע למקום החמישי. 

ב-1984 השתתפו חברי הלהקה לצד אריה מוסקונה ושולה חן במחזמר "אל תרדו ממני" שנכתב על ידי חיים חפר ואלדד שרים, ובוים על ידי צדי צרפתי. 

ב-1985 השתתפו חברי הלהקה בפעם השלישית והאחרונה בקדם אירוויזיון 1985 עם השיר "טוב" שהגיע למקום השמיני. בקדם זה הופיעו לצד ענבי וחדד במקום גליל וגורן הזמרים חיים צדוק ואסתי צבר. באותה השנה הוציאה הלהקה את אלבומה היחיד שנקרא על שמה "קסם", ולאחריו הלהקה התפרקה.

## קישורים חיצוניים

* קסם, באתר "פזמונט"

## הערות שוליים

קטגוריה:להקות פופ ישראליות
קטגוריה:מתמודדי קדם-האירוויזיון
קטגוריה:משתתפי פסטיבל שירי הילדים
קטגוריה:להקות שהוקמו בשנת 1982
קטגוריה:להקות שהתפרקו בשנת 1985
בוריס שימליוביץ'

[ממוזער|אנדרטה לזכר "[הרוגי המלכות בברית המועצות" ביניהם בוריס (ברוך) שימליוביץ']]
**בוריס (ברוך) אברמוביץ' שימליוביץ**' (ברוסית: **Борис Абрамович Шимелиович**; 1892 ריגה, רוסיה – 12 באוגוסט 1952) היה הרופא הראשי של בית החולים בוטקין, בית החולים העירוני במוסקבה, חבר הנשיאות של הוועד היהודי האנטי-פשיסטי וחבר מועצת עיריית מוסקבה. הוצא להורג בין הרוגי המלכות בברית המועצות.

## חייו ופועלו
בוריס שימליוביץ' נולד בשנת 1892 בעיר ריגה שהייתה אז בתחומי ברית המועצות, למשפחה יהודית. למד רפואה במכון הרפואי וורונז, ולאחר שסיים את לימודיו, שירת כרופא ומנתח בכיר ב. מאז 1931 עבד כרופא ראש בית החולים הקליני המרכזי בוטקין ומילא תפקיד זה עד למאסרו ב-1949. היה חבר בבונד מ-1916 עד 1919. והצטרף למפלגה הקומוניסטית ב-1920. בשנת 1942 התמנה לחבר נשיאות הוועד היהודי האנטי-פשיסטי, ארגון יהודי סובייטי שהוקם באמצע מלחמת העולם השנייה על מנת לסייע לברית המועצות במלחמה נגד גרמניה הנאצית.

בשנות העשרים של המאה העשרים עסק בחלוקת הסיוע הכלכלי ששלח הג'וינט לנפגעי פוגרומים יהודים באוקראינה הרעבה, והוענק על עבודה זו על ידי יו"ר הנשיאות של המועצה העליונה מיכאיל קלינין.

נעצר ב-13 בינואר 1949 בעלילה שיזם המשרד לביטחון המדינה כנגד חברי הוועד היהודי האנטי-פשיסטי. למרות עינויי החוקרים, הוא היה הנאשם היחיד שבמהלך החקירה לא הודה במיוחס לו.

מתוך כתב האישום:

על פי פסק הדין של הקולג' הצבאי של בית המשפט העליון של ברית המועצות, הוא הוצא להורג ביריה ב-12 באוגוסט 1952.
בשנת 1958, שלוש שנים לאחר מות סטלין ושבע שנים לאחר הוצאתו להורג, הוא זוכה מאשמה יחד עם כל קבוצת הרוגי המלכות בברית המועצות משנת 1952.

## משפחה
* אחיו - יוליוס אברמוביץ שימליוביץ' (1890–1919), בונדיסט, סגן יו"ר הקומיסריאט היהודי של הקומיסריאט העממי (1918), חבר הלשכה המרכזית של היבסקציה, פעיל המחתרת בליטא.
* אשתו - האנה נומובנה שימליוביץ' (לבית פרידמן, 1898–?), רופאה.
** ילדיו - לב בוריסוביץ שימליוביץ' (נולד ב-1922), רופא של הפדרציה הרוסית, מייסד השירות הטיפולי בבית החולים הקליני בעיר מוסקבה מספר 50. ויוליה בוריסובנה שימליוביץ' (ילידת 1930), מורה לשפה וספרות רוסית.

לאחר הוצאתו להורג של שימליוביץ, נידונו אשתו ושני ילדיו לגירוש של 10 שנים, ורכושם הוחרם.

## מקורות
* שלושה מיליון- שואת יהודי ברית המועצות
* בוויקיפדיה הרוסית
* הרוגי המלכות של ברית המועצות
* מידע על המוצאים להורג, תמונותיהם ומסמכים נוספים (ברוסית)

## קישורים חיצוניים

* 60 שנה לרצח אנשי הרוח היהודים בברית-המועצות, באתר הספרייה הלאומית
* יהושע א. גלבוע, 12 באוגוסט: רצח הסופרים, מעריב, 4 באוגוסט 1972, המשך
* באָריס סאַנדלער, אויגוסט 12, 1952 — דער שוואַרצער טאָג אין דער געשיכטע פֿון דער ייִדישער קולטור, פארווערטס, 8 באוגוסט 2008 (ביידיש) ("12 באוגוסט 1952 - היום השחור בהיסטוריה של התרבות היהודית / תרבות היידיש") (כולל תמונות של חלק מן הנרצחים)
* 

## הערות שוליים

קטגוריה:הוועד היהודי האנטי-פשיסטי
קטגוריה:הרוגי המלכות בברית המועצות (1952)
קטגוריה:יהודים רוסים
קטגוריה:רופאים יהודים סובייטים
קטגוריה:רופאים צבאיים יהודים
קטגוריה:רופאים צבאיים סובייטים
קטגוריה:מעוטרי עיטור הדגל האדום של העמל
קטגוריה:יהודים לטבים
קטגוריה:סובייטים שנולדו ב-1892
קטגוריה:סובייטים שנפטרו ב-1952
מרטין קמפאניה

**מרטין ניקולאס קמפאניה דלגאדו** (בספרדית: **Martín Nicolás Campaña Delgado**; נולד ב-29 במאי 1989) הוא כדורגלן אורוגוואי, המשחק בעמדת השוער בפניארול.

## קריירת מועדונים
קמפאניה, התחיל את הקריירה שלו בקבוצות כדורגל מקומיות, ובגיל 13 הצטרף לדפנסור ספורטינג. בשנת , הושאל לדפורטיבו מלדונדו, בה שיחק טרם הצטרף לדפנסור ספורטינג.

בינואר  הצטרף לאטנס, במדיה רשם 18 הופעות בליגה.

בעונת , קמפאניה חתם בסרו לארגו. בעונתו הראשונה, בקבוצה שימש כשוער שני, אך בעונה שלאחר מכן הפך לשוער הראשון.

בקיץ , הושאל לראסינג מונטווידאו, לאחר שסרו לארגו ירדה לליגה השנייה. בקדנציה זו במלדונדו, שותף רק במשחק אחד בו הפסידה קמפאניה 0–2 לדנוביו. בעונת , חזר לסרו לארגו.

בינואר , קמפאניה חזר לקדנציה שנייה בדפנסור ספורטינג, אליה הושאל עד לסיום העונה בעקבות פציעת השוער הראשון של הקבוצה. בסיום העונה, דפנסור רכשה את כרטיס השחקן של קמפאניה. בעונת , הגיע עם הקבוצה לחצי הגמר גביע ליברטדורס.

ב-12 בינואר 2016, קמפאניה חתם באינדפנדיינטה מליגת העל הארגנטינאית, הקבוצה הראשונה שלו מחוץ לגבולות אורוגוואי. ב-6 במרץ, קמפאניה ערך את הופעת הבכורה שלו בקבוצה בניצחון 1–4 נגד קולון.

ב-24 בספטמבר 2020, קמפאניה חתם באל-באטין מליגת העל הסעודית.

ב-16 בינואר 2025 חזר לאורוגוואי וחתם בפניארול.

## קריירה בינלאומית
בצעירותו, קמפאניה שיחק בנבחרות הצעירות של אורוגוואי, ואף נכלל בסגל נבחרת הנוער לקראת גביע העולם בכדורגל גיל 20 - 2009. בקיץ , זומן לראשונה לסגל הנבחרת האולימפית לקראת המשחקים האולימפיים בלונדון. קמפאניה שיחק בכל שלושת משחקי הנבחרת בשלב הבתים.

ב-27 במאי 2016 ערך את הופעת הבכורה שלו בנבחרת הבוגרת, בהפסד 1–3 ל.

## קישורים חיצוניים

קטגוריה:כדורגלנים אורוגוואים
קטגוריה:שוערי כדורגל אורוגוואים
קטגוריה:כדורגלני דפנסור ספורטינג
קטגוריה:כדורגלני דפורטיבו מלדונדו
קטגוריה:כדורגלני ראסינג מונטווידאו
קטגוריה:כדורגלני אינדפנדיינטה
קטגוריה:כדורגלני א-ריאד
קטגוריה:כדורגלני פניארול
קטגוריה:כדורגלני נבחרת אורוגוואי
קטגוריה:כדורגלנים באולימפיאדת לונדון (2012)
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:ספורטאים אורוגוואים בארגנטינה
קטגוריה:ספורטאים זרים בערב הסעודית
קטגוריה:אורוגוואים שנולדו ב-1989
הסוכנות הלאומית לביטחון מערכות מידע

**הסוכנות הלאומית לביטחון מערכות מידע** (בצרפתית: **Agence nationale de la sécurité des systèmes d'information**, בראשי תיבות **ANSSI**) הוא סוכנות ממשלתית צרפתית שנוצרה ב-7 ביולי 2009 והופקדה על תפקידי אבטחת מחשבים.

הסוכנות מדווחת למזכירות הכללית להגנה לאומית וביטחון (SGDSN) כדי לסייע לראש הממשלה לממש את אחריותו בענייני הגנה וביטחון לאומי.

הסוכנות הוקמה במקום המינהל המרכזי לביטחון המחשוב, שב-31 ביולי 2001 החליף את השירות המרכזי לביטחון מערכות מידע, גוף קודם שהיה ראשון מסוגו בצרפת.

לסוכנות תקציב של 80 מיליון אירו (2014) וכוח עבודה של 500 איש (2015).
## משימות
בהתאם למוזכר באתר הרשמי שלה, משימתה העיקרית של הסוכנות היא: "...להבטיח את משימת רשות הביטחון הלאומית של מערכות מידע. ככזו היא אחראית על הצעת כללים להגנה על מערכות מידע ממשלתיות ולאמת את ביצוע האמצעים שננקטו. בתחום הגנת הסייבר היא מספקת מעקב, גילוי, התראה ותגובה להתקפות מחשב, במיוחד ברשתות המדינה." 
## ראו גם
* שירות הביטחון הכללי
* מערך הסייבר הלאומי
* הסוכנות הפדרלית למידע ולתקשורת ממשלתית
* הסוכנות לביטחון לאומי

## קישורים חיצוניים

* 

## הערות שוליים

קטגוריה:צרפת: ארגונים ממשלתיים
קטגוריה:לוחמה קיברנטית
קטגוריה:אבטחת מחשבים
קטגוריה:ארגוני  אבטחת מידע
אריה סגל

**אריה סגל** (נולד בשנת 1942) הוא כדורגלן עבר ומאמן כדורגל ישראלי. סגל שיחק בעמדת הבלם בהפועל כפר סבא.

## קריירה כשחקן
אריה סגל גדל במחלקת הנוער של הפועל כפר סבא ובעונת 1958–1959 בגיל 16 הצטרף לקבוצת הבוגרים בליגה הבכירה. בסיום עונת הבכורה שלו קבוצתו ירדה לליגה השנייה וסגל תפס מקום של קבע בחוליית ההגנה. בסיום עונת 1966–1968 העפיל עם קבוצתו בחזרה לליגה הלאומית. סגל המשיך עם כפר סבא ארבע עונות נוספות בליגה הבכירה ועזב בסוף עונת 1971–1972 כשמאמן הקבוצה נחום סטלמך החליט להצעיר את הסגל.

## קריירת אימון
בעונת 1977–1978 החל סגל לאמן את קבוצת מכבי הרצליה מליגה א' צפון והעלה אותה לליגה הארצית. בעונה שלאחר מכן (1978–1979) עזב באוקטובר. בהמשך העונה אימן את מכבי יבנה בליגה א' דרום.

בעונת 1979–1980 המשיך סגל במכבי יבנה. בסיום העונה העפילה יבנה לראשונה בתולדותיה לליגה הארצית.

בעונת 1980–1981 החל לאמן את הפועל רמת השרון מליגה א' צפון וסיים איתה במקום החמישי.

בעונת 1984–1985 אימן את קבוצת הפועל רעננה מליגה א' דרום וסיים עימה במקום ה-12. במהלכה של עונת מאבקי תחתית התפטר סגל במהלך העונה וחזר בו. 
בעונת 1986–1987 אימן סגל את קבוצת בית"ר יבנה מליגה ב' דרום ב' וסיים איתה במקום הרביעי.

בעונת 1988–1989 אימן את מכבי עירוני אשדוד בליגה ב' דרום ב' והעפיל עימה בתום העונה לליגה א', לאחר מאבק צמוד מול סקציה נס ציונה שהסתיים רק במחזור האחרון בתיקו מאופס במפגש טעון בנס ציונה.

בעונת 1989–1990 החליף בינואר את ערן קוליק בהפועל אשקלון מליגה א' דרום עד לסיום העונה. בתחילת עונת 1990–1991 החליטה הנהלת אשקלון להחליף את סגל ולהחתים את המאמן ג'קי דקל.

## הערות שוליים

קטגוריה:בלמי כדורגל ישראלים
קטגוריה:כדורגלני הפועל כפר סבא
קטגוריה:מאמני כדורגל ישראלים
קטגוריה:מאמני מכבי הרצליה
קטגוריה:מאמני מכבי יבנה
קטגוריה:מאמני הפועל רמת השרון
קטגוריה:מאמני הפועל רעננה
קטגוריה:מאמני מכבי עירוני אשדוד
קטגוריה:מאמני הפועל אשקלון
קטגוריה:ישראלים שנולדו ב-1942
פרס הקולנוע הדוקומנטרי הישראלי

**פרס הקולנוע הדוקומנטרי הישראלי** הוא פרס הניתן מדי שנה על ידי הפורום הדוקומנטרי בישראל עבור יצירה קולנועית מצטיינת בתחום התיעודי. בטקס השנתי, המתקיים מאז שנת 2006, הטקס הראשון התקיים ב-8 במאי בתיאטרון היהלום ברמת גן, ושודר בערוץ עשר.

התחרות מתקיימת בשני שלבים, כאשר בשלב הראשון נבחרות בכל קטגוריה חמש יצירות המתמודדות על הפרס על ידי קבוצה של לקטורים מתנדבים, המתחלפים מדי שנה ובשלב השני מצביעים חברי הפורום כולם המורכב בעיקר מחברי הקהילה התיעודית בישראל.מחולקים פרסים בסך מאות אלפי שקלים לזוכים ולזוכות בקטגוריות השונות.

## קטגוריות התחרות
### קטגוריות ראשיות
* סרט תיעודי באורך מלא | סרט תיעודי בן 65 דקות ומעלה
* סרט תיעודי | סרט תיעודי בן 40–65 דקות
* סרט ביכורים | סרטו הראשון או השני של יוצר/ת, שלא נעשתה במסגרת לימודית
* סדרה תיעודית | המורכבת ממס' פרקים בעלי נושא משותף, שאורכם המצטבר מעל 48 דקות
* תיעודי קצר | פרויקט תיעודי באורך עד 40 דקות
* סרט סטודנטים | סרט גמר תיעודי באחד ממוסדות לימוד הקולנוע המוכרים בישראל
* סדרת רשת | שאורך כל פרק לא עולה על 20 דקות

### קטגוריות מקצועיות
* עריכה
* צילום
* תחקיר
* מוזיקה מקורית
* עיצוב פס-קול
* עיצוב ויזואלי
* פרס על מפעל חיים

## הפרסים בקטגוריות הראשיות

## קישורים חיצוניים
* 

## הערות שוליים

קטגוריה:פרסי קולנוע ישראלי
קטגוריה:קולנוע ישראלי
קטגוריה:סרטים תיעודיים ישראליים
*
להבות יוני

**להבות יוני** (באנגלית: **Flaming June**) היא יצירה בצבעי שמן של הצייר האנגלי פרדריק לייטון משנת 1895. היא נחשבת יצירת המופת של לייטון כצייר בעידן הקלאסיציזם. הדמות ביצירה מזכירה נימפות שפוסלו ביוון העתיקה.

היצירה נעלמה בתחילת המאה ה-20, והיא התגלתה רק בסביבות שנת 1960. זמן קצר לאחר מציאת היצירה, היא נמכרה בזול במכירה פומבית עקב חוסר הפופולריות של ציורים ויקטוריאניים באותה תקופה. מאוחר יותר,  (MAP) שבפוארטו ריקו רכש אותה, ועד היום היא נמצאת בהחזקתו.

## אודות היצירה
הציור שימש תחילה כמודל ליצירת פיסול בשיש לחדר הרחצה של הצייר, אולם הוא התלהב מהרעיון והחליט ליצור ציור על סמך המודל. הציור דמה מאוד ליצירתו של מיכלאנג'לו "לילה", שלייטון החשיב כאחת מהיצירות החשובות של העת המודרנית. הפוזיציה של הנערה בציור היוותה אחד מהקשיים הגדולים עבור הצייר. הוא צייר כמה סקיצות, והתקשה לצייר בדיוק, בפרט את ידה הימנית של הנערה. לייטון יצר ארבע סקיצות לפני היצירה הסופית, ובכללם למעט אחת הנערה הייתה עירומה. הציור מאופיין בריאליזם שניכר בשמלה השקופה של הנערה, בשיש ברקע, בשימוש באור טבעי ובשקיעה. ענף ההרדוף הרעיל המופיע בצידה העליון בימין הציור מסמל את השבריריות בין המוות לבין השינה.

המגזין "" קנה את היצירה על מנת ליצור בדמותה כרטיסי ברכה לחג המולד של 1895. לאחר מותו של לייטון, ב-1896, מוזיאון אשמוליאן השאיל את היצירה וסמוך לשנת 1900 הוא נעלם. בסביבות שנת 1960 אנדרו לויד ובר גילה את הציור ורצה לרכוש אותו, אולם סבתו סירבה לתת לו כסף מפני שהיא חשבה כי  היו אמנות נחותה. בשנת 1963, לואיס פייר, העתיד להיות מושל פוארטו ריקו, יצא למשלחת לאירופה כדי לרכוש יצירות למוזיאון פונסה לאמנות. פייר רכש את היצירה תמורת 1,000 דולר אמריקאי באמסטרדם. "להבות יוני" הוצגה בתערוכות ברחבי העולם; במוזיאון הפראדו שבמדריד ב-2008, ב ב-2009 ובאוסף פריק שבניו יורק סיטי ב-2015. היצירה גם הוצגה ב, באותו מקום שבו נוצרה.

קיימת מחלוקת בנוגע לדוגמנית שהיוותה השראה לנערה בציור. רבים סוברים כי לייטון נעזר באחת משתי הדוגמניות האהובות עליו;  או . לויד דגמנה רק ציורי ראש או ידיים ולא ציורי עירום, כך שייתכן כי הדוגמנית ביצירה הייתה דין.

## קישורים חיצוניים

* 

## הערות שוליים

קטגוריה:ציורים מהמאה ה-19
קטגוריה:נשים בציור
קטגוריה:ציורי שמן
אופל קליברה

**אופל קליברה** (בגרמנית: **Opel Calibra**) היא מכונית קופה מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 1989 – 1997 בגרמניה.

## "אופל קליברה"

* יוצרו 239,118 יחידות כולל 3,385 יחידות בעלי הנעה כפולה 4x4.
* יוצרו 12.015 יחידות בעלי מנוע V6 צילינדרים.
* 4 מושבים (2+2).
* מנוע קדמי.
* מנוע בנזין.
* סוגי הנעה: הנעה קדמית 4x2, הנעה כפולה 4x4.
* מנוע בנזין.
* מנוע קירור מים.
* קיבולת מכל דלק - 63 ליטר.
* קיבולת תא מטען אחורי: 300 / 980 ליטר.
* דגמי "אופל קליברה", מנוע v6, המפיק 420–480 כ"ס, הנעה כפולה 4x4" השתתפו בתחרויות מרוץ מכוניות.

### תאוצות
* תאוצה בין 0–100 קמ"ש היא 10.0 שניות (דגם מנוע 2.0 ליטר המפיק 117 כ"ס).
* תאוצה בין 0–100 קמ"ש היא 9.5 שניות ((דגם מנוע 2.0 ליטר המפיק 138 כ"ס).
* תאוצה בין 0–100 קמ"ש היא 8.5 שניות (דגם מנוע 2.0 ליטר המפיק 152 כ"ס).
* תאוצה בין 0–100 קמ"ש היא 7.8 שניות (דגם מנוע 2.5 המפיק 170 כ"ס).
* תאוצה בין 0–100 קמ"ש היא 6.8 שניות (דגם מנוע 2.5 סמ"ק המפיק 204 כ"ס, ב-5,600 סל"ד (מגדש טורבו).

## תמונות

קובץ:1991 Holden Calibra (YE) coupe (23723939324).jpg | "אופל קליברה", שנת 1991
קובץ:Opel Calibra Fahrerseite.jpg | "אופל קליברה"
קובץ:OPEL-VAUX-CALIBRA-A.jpg | "אופל-ווקסהול קליברה"
קובץ:Opel Calibra 2.0i (18438433216).jpg | "אופל קליברה"
קובץ:Opel Calibra 2.0i 1993 (14931370225).jpg | "אופל קליברה" שנת 1993
קובץ:Opel Calibra rear 20071007.jpg | "אופל קליברה"
קובץ: Opel Calibra (22518736563).jpg| "אופל קליברה"
קובץ:Calibra team ar.jpg | "אופל קליברה"
קובץ:Opel Calibra Convertible Retro Classics 2020 IMG 0241.jpg | "אופל קליברה" - קבריולה



קובץ:Opel Calibra 16V - Peter Ambrúz.JPG | "אופל קליברה" במרוץ מכוניות
קובץ:Opel Calibra V6 CLiff 1.jpg | "אופל קליברה" מנוע V6 במרוץ מכוניות
קובץ:Opel Calibra V6 DTM.jpeg | "אופל קליברה" מנוע V6 במרוץ מכוניות


## ראו גם
* אופל
* אופל מנטה
* אופל GT

## קישורים חיצוניים

* 
* אופל, האתר הבינלאומי

## הערות שוליים

קטגוריה:מכוניות קופה
קטגוריה:מכוניות קבריולה
קליברה
קטגוריה:דגמי מכוניות שהושקו ב-1989
קטגוריה:כלי רכב גרמניים
קטגוריה:כלי רכב המורכבים בפינלנד
Nails, Hair, Hips, Heels

"**Nails, Hair, Hips, Heels**" (בעברית: **ציפורניים, שיער, ירכיים, עקבים**) הוא שיר של טודריק הול, מתוך מיני-אלבומו Haus Party, Pt. 1 .

גרסת רמיקס של השיר כולל גם את הזמרת סיארה, שמאוחר יותר הוסף למיני-אלבומו של הול, Haus Party, Pt. 2 .

נכון לאוגוסט 2023, השיר הושמע למעלה מ-52 מיליון פעמים ביוטיוב, ולמעלה מ-90 מיליון פעמים בספוטיפיי.

ביוני 2021, נודע כי השיר יופיע במשחק הריקודים *[[Just Dance 2022]]*.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירי להט"ב
קטגוריה:שירים על ביגוד ואופנה
קטגוריה:שירים על הנעלה
קטגוריה:שירים על שיער
בים בם בום

**בִּים בָּם בּוֹם** הוא פזמון שכתב יורם טהרלב, הלחין משה וילנסקי וביצעה במקור רבקה מיכאלי וצמד אילן ואילנית בשנת 1970.

## רקע
השיר נוצר עבור תוכנית הרדיו בקול ישראל, "שלכם לשעה קלה". הרעיון של רבקה מיכאלי היה לבצע שיר חדש אשר יישמע כמו שיר רחוב. השיר נכלל באלבום שהוציאה מיכאלי בשנת 1970 ונשא את שמה.

הצמד "אילן ואילנית" ביצע את השיר בעברית ובגרמנית. הזמרת הטורקיה יסמין קומרל (Yasemin Kumral) ביצעה בשנת 1975 את השיר בטורקית והיה בטורקיה ללהיט שקיבל מכירות זהב.

השיר כולל ארבעה בתים. בכל בית משלושת הבתים הראשונים מתוארת צרה שאליה נקלע אחד החברים המוזכרים בשיר. בפזמון החבר הנוסף מנחם אותו אשר: ; בבית הרביעי, יש פנייה אל אלו אשר המעוניינים בסיום השיר בהצעה: .

## קישורים חיצוניים

## הערות שוליים

קטגוריה:שירים שנכתבו על ידי יורם טהרלב
קטגוריה:שירים שהולחנו על ידי משה וילנסקי
קטגוריה:שירי רבקה מיכאלי
I Love You's

"**I Love You's**" (בעברית: **אני אוהבת אותך**) הוא סינגל שהוקלט על ידי הזמרת-יוצרת האמריקאית היילי סטיינפלד, מתוך המיני-אלבום השני שלה, Half Written Story. השיר יצא לאור ב-26 במרץ 2020, על ידי חברת התקליטים ריפבליק רקורדס, כסינגל השני והאחרון מתוך המיני-אלבום.

עם יציאתו נכנס השיר אל המקום ה-14 במצעד השירים שבניו זילנד.

## רקע וכתיבה
השיר נכתב על ידי דייוויד פרימן, דייב סטיוארט, ג'וזף יוז, ג'סיקה אגומבר וגריף והופק על ידי דייב סטיוארט. בשיר יש שימוש בסינתיסייזר, תוך שיש בו "פעימות רכות". מבחינה לירית, השיר מדבר על אהבה עצמית ותקווה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.

## וידאו קליפ
קליפ המילים של השיר יצא בסמוך לצאתו כסינגל, תוך שהוא נוצר על ידי קטיה טמקין. את הווידאו קליפ של השיר ביימה סטיינפלד ביחד עם שרה מקולגן.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי היילי סטיינפלד
קטגוריה:שירים באנגלית
קטגוריה:וידאו קליפים בשחור-לבן
קטגוריה:סינגלים בהוצאת ריפבליק רקורדס